TV2 har købt rettighederne til ELEAGUE Majoren, og dermed bliver det muligt at følge semifinalerne og finalen på dansk TV.

Skrevet af Emil Terkelsen – emil@esm.dk

DR3 viste sidste år for første gang to CS:GO-turneringer på dansk TV, og her blev det til en stor succes, da BLAST Pro Series og ESL Pro League finalerne i Odense rullede hen over skærmen på dansk TV.

540K danskere har fulgt @BLASTSeries og @ESLCS på @DR3TV over de seneste par uger. Hver seer har i snit brugt 1 time og 13 minutter på at følge de to turneringer. Og da SK vandt begge turneringer kan vi nøjes med ét billede #dr3cs pic.twitter.com/SzmXZUgNbf — DR Medieforskning (@DRforskerne) December 11, 2017

Nu følger TV2 trop, da TV Zulu vil vise ELEAGUE Majorens semifinaler og finaler i den kommende weekend. Det fremgår på ugens programoversigt. Kanalen har tidligere prøvet kræfter med esport, da de har vist programmet “eSport på Zulu”.

Lørdag den 27. januar

15.45-23.00: VM i Counter-Strike: ELEAGUE Major Boston – Semifinaler, direkte.

Søndag den 28. januar:

19.45-24.00: VM i Counter-Strike: ELEAGUE Major Boston – Finalen, direkte.

Det er endnu uvist, om TV2 vil bruge de samme kommentatorer, som DR3 havde succes med i form af Niels “rizc” Topp og Andreas “JERN” Thommsen.

Esportsmagasinet forsøgte at få en kommentar fra TV2, men de har endnu ikke vendt tilbage.